PAT 5
Wuna Kam Bak fo “de Ganako weh Na Yi Di Lukot Wuna Laif Dem”
Yu tuu don eva get de kain problem dem weh dey don tok-am fo dis buk? If na so, yu no dei yu wan. Plenti pipul weh dey di woship God, de wan dem fo fest fest taim an de wan dem fo dis wi taim don get de seim kain problem dem. Hau weh Jehova bi helep dem fo komot fo daa problem dem, na so ih go helep yu tuu.
Meik yu bi shoh sei Jehova go sopot yu as yu kam bak fo yi
MEIK yu bi shoh sei Jehova go sopot yu as yu kam bak fo yi. Ih go helep yu fo maneij witi ya wori-wori-hat an fo muv vex fo ya hat. Ih go helep yu fo get kul-hat an ih go meik-am meik yu get klin hat weh e no go di kondem yu. Daa wan go meik sei yu go get hat fo join woship Jehova agein witi yi pipul dem. E go jos bi lek ting weh e bi hapen fo Christian dem fo apostul dia taim, weh apostul Peter bi rait fo dem sei: “Wuna bi lek shiip weh dey don mis roud bot jos nau God ih don bring wuna bak fo di folo de ganako weh na yi di [“lukot,” NW] wuna laif dem.”
Fo kam bak fo Jehova na de best ting weh yu fit du-am. Wai e bi so? Na bikos e go bring glad fo Jehova yi hat. (Proverbs 27:11) Yu no sei ting weh wi di du-am fit meik Jehova fo glad ou fo vex. Bot na tru sei God no di fos man fo laik yi ou fo woship yi. (Deuteronomy 30:19, 20) Som big buk-man fo Baibul tok sei: “Man yi hat no get kii fo autsaid, na onli fo insaid weh yu fit open-am.” Wi fit open-am taim weh wi disaid fo woship Jehova bikos wi laik yi. Wen yu woship Jehova witi ol ya hat, e dei lek som big-big dash weh yu di giv Jehova—
Som oda ting na sei, wen yu stat woship Jehova bak e go helep yu fo sabi eni ting weh yu di hongri fo sabi-am abaut Jehova. (Matthew 5:3) Na fo wich kain wei? Fo ol said fo dis grong pipul di ask sei, ‘Wai wi dei fo dis grong?’ Dey want sabi wai wi di liv. Pipul dem want sabi dis wan foseika Jehova don put-am insaid dem. Ih bi meik wi fo wei weh wi fit onli get glad-hat na taim weh wi di woship yi. No oda glad-hat no dei weh e pas de wan weh wi get-am taim weh wi no sei wi di woship Jehova bikos wi laik yi.
Meik yu sabi sei Jehova want sei meik yu kam bak fo yi. Na hau yu fit no dis wan? Cheik dis wan: Fo prepee dis buk, dey bi ova prei. Som Christian elda ou som oda broda ou sista fo kongrigeishon bi helep yu fo get-am. Den ya hat bi push yu sei meik yu rid-am an meik yu folo ting weh e dei insaid. Ol dis wan na pruf sei Jehova nova foget yu. Bot ih di trai na fo bring yu bak fo yi sef.
Wi fit get glad-hat fo no sei Jehova no fit eva foget yi wok-man weh ih don los. Na ting dat weh som sista weh dey di kol yi sei Donna bi kam sabi-am. Ih tok sei: “A bi stat smol smol sotee A kam liv Jehova yi pipul, bot eni taim A bi soso di cheik ting weh e dei fo Psalm 139:23, 24, weh e tok sei: ‘O God, luk insaid mi an sabi ma hat. Cheik mi fain, fo sabi ol ma wori-wori-hat. Si weda eni wowo ting dei insaid mi, an darekt mi fo roud weh A go fit get laif weh e no go finish.’ A bi sabi sei A no dei lek pipul fo dis grong—
“A bi stat si-am sei Jehova no bi eva liv mi; na mi A bi get fo fain roud fo go bak fo yi”
Wi di prei sei meik yu kam get “de glad-hat weh e komot fo Jehova.” (Nehemiah 8:10) Yu no go eva fil bad sei yu don kam bak fo Jehova.
lit_Latn ewe_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn bam_Latn quy_Latn